# Montchamp (Calvados)

Montchamp :
| An iliz. ||
| Melestradurezh ||
| Stad | Frañs |
| Rannvro | Normandi |
| Departamant | Calvados |
| Arondisamant | Vire |
| Kanton | Condé-sur-Noireau |
| Kod kumun | 14442 |
| Kod post | 14350 |
| Maer Amzer gefridi | Gilles Faucon 2014-2015 |
| Etrekumuniezh | Communauté de communes du canton de Vassy |
| Poblañsouriezh ||
| Poblañs | ann. (2020) |
| Douaroniezh ||
| Daveennoù lec'hiañ | |
| Uhelderioù | bihanañ 154 m — brasañ 260 m |
| Gorread | 16,2 km² |
| kemmañ |
Montchamp a oa ur gêriadenn hag ur gumun eus departamant Calvados e Bro-C'hall.
Bodet e oa gant 13 kumun all d'ar 1añ a viz Genver 2016 d'ober ur gumun nevez: Valdallière.

## Gerdarzh

* Moschans e 1202, Muscamps e 1234, Monchamps e 1630 ; akord eo al lec'hanvadurourion a-zivout talvoudegezh eil lodenn an anv : "champ", "parc", e galleg, met disemglev a sav evit dielfennañ al lodenn gentañ : un anv-den latin Molius hervez Albert Dauzat ha Charles Rostaing ha René Lepelley d'o heul met un anv-den germanek hervez Ernest Nègre.

## Istor
### XVIII$^{vet}$ kantved

* E 1778 e c'houlennas Charles-François Marie, aotrou Percy, digant eskob Bayeux ma voe krouet parrez Saint-Charles diwar ur c'hard eus parrez Montchamp, pezh a voe graet. Ar roue a roas dezhañ an aotre da lakaat sevel un iliz ha da grouiñ ur vered e-tal e gastell.

### Dispac'h Gall

* E-pad ar Goñvañsion e voe kemmet anv ar gumun, anvet e voe Montchamp-le-Grand evit gober an diforc'h gant Montchamp-le-Petit, an anv nevez bet roet da Saint-Charles-de-Percy.

### XIX$^{vet}$ kantved

* 1856 : ar gumun a voe anvet Montchamp en-dro, miret he deus an anv-mañ betek bremañ.

### XX$^{vet}$ kantved

Eil Brezel-bed :
* Rezistañs : d'an 13 a viz Eost 1941 e voe harzet pevar gwaz d'an Alamaned : Marcel Oblin, Camille Lamoureux, Marcel Lamoureux ha Roger Bouillon ; tud all, Henri Schuh en o mesk, a voe harzet e miz Mae 1944 goude bout bet flatret en un afer harz-lammadeg ; roet e voe ar Groaz-brezel 1939-1945 d'ar gumun e 1963,
* Oberadenn Bluecoat : dieubet e voe Montchamp gant ar 1st Battalion Welsh Guards eus an 11vet British Armoured Division d'ar 4 a viz Eost,
* Tud nann-soudard marvet abalamour d'ar brezel e 1944-1945 : c'hwezek den nann-soudard a varvas e Montchamp abalamour d'ar brezel, pevarzek anezhe e-pad Emgann Normandi (tri e miz Even, tri e miz Gouere hag eizh e miz Eost) ha daou e 1945 ; ur vombezadeg a lazhas daou zen kozh d'ar 15 a viz Even 1944, d'an 8 a viz Gouere e voe lazhet daou zen all gant ur vombezadeg-mindrailhadeg, abalamour d'ur vombezadeg e varvas pevar all d'ar 4 a viz Eost hag ur plac'hig pevar bloaz e dibenn miz Eost ; mervel a reas ur paotrig eizh vloaz e miz Gouere 1944 ; ur gwaz pevarzek vloaz ha tri-ugent a voe fuzuilhet gant an Alamaned d'ar 4 a viz Eost 1944 ; daou zen a voe lazhet pa darzhas ur vinenn e miz Gouere 1945.

## Monumantoù ha traoù heverk

* Iliz katolik Sant Varzhin, XVI$^{vet}$-XIX$^{vet}$ kantved gant bezioù enni gant taolennoù rummet enni.

### Eilbrezel-bed

* Plakenn Welsh Guards da soudarded ar 1st Battalion Welsh Guards, bet dieubet ar vourc'h gante d'ar 4 a viz Eost 1944.
* Peulvanig 60vet deiz-ha-bloaz an Dilestradeg (1944-2004).
* Monumant Muntridi an Naziouriezh en Arondisamant Vire, 1953.
* Monumant ar jeneral de Gaulle, deuet d'al lidadenn e 1953.

## Melestradurezh

Roll maered ar gumun :
| Mare | Mare | Anv | Strollad | Karg |
| Meurzh 2001 | Kerzu 2015 | Gilles Faucon | digostezenn | Kelennour |
| ? | Meurzh 2001 | Robert Morel | | |
| N'eo ket anavezet c'hoazh an holl fedoù. |||||

## Tud
### Izili eus ar Rezistañs

* Henri Schuh, harzet ha jahinet, bet en ur c'hamp-bac'h, marvet e 1946,
* Marcel Oblin, sekretour maerdi ha skolaer,
* Louise Oblin, e wreg.

## Gevelliñ

* Trois-Ponts ( Belgia) abaoe 2008.

## Notennoù ha dave

* ↑ Roadennoù ofisiel e lec'hienn an EBSSA
* ↑ Albert Dauzat ha Charles Rostaing, Dictionnaire étymologique des noms de lieux en France, Embannadurioù Sélection du Reader's Digest/Larousse, Pariz/Montréal, Bro-C'hall-Kanada, 1976
* ↑ René Lepelley, Dictionnaire étymologique des noms de communes de Normandie, Presses Universitaires de Caen, 1996 (ISBN 2-905461-80-2)
* ↑ Ernest Nègre, Toponymie générale de la France. 2. Formations non-romanes ..., Levrenn 2, Levrdi Droz, 1991, pajenn 962.
* ↑ PA00111660, Diellaoueg Mérimée
* 1 2 Fichenn kumun Monchamp, Cassini-EHESS
* ↑ Clioweb
* ↑ 1944 - The Battle of Normandy - The Memory
* ↑ Mémorial des victimes civiles en Normandie
* ↑ Clochers de France
* ↑ Arcisse de Caumont, Statistique monumentale du Calvados, Arrondissements de Vire et de Bayeux, Embannadurioù Hardel, Caen, 1857, Levrenn 3, pajennoù 57 ha 58
* ↑ Diellaoueg Palissy
* ↑ Normandie 44 - La Mémoire
* ↑ EBSSA
* ↑ Karta bet sinet d'an 9 a viz Mae 2008, La Voix - Le Bocage Nn 4495, d'ar 16 a viz Mae